**Pojasnilo v zvezi s shemo pomoči de minimis za spodbujanje slovenske filmske in avdiovizualne dejavnosti**

Slovenski filmski center, javna agencija Republike Slovenije (v nadaljevanju: SFC) je skladno s shemo pomoči de minimis **»Pomoč de minimis za spodbujanje slovenske filmske in avdiovizualne dejavnosti« (št. prigl.: M001-5860725-2016)** – **shema**,dolžan pridobiti pisno izjavo s strani prijavitelja o že prejetih de minimis pomočeh v predhodnih dveh letih in v tekočem letu ali zaprošeni pomoči v navedenem obdobju. De minimis pomoč je skladno s shemo omejena na 200.000 EUR v zadnjih treh koledarskih letih. SFC lahko sofinancira le prijavitelje, ki izpolnjujejo pogoje po shemi in zato potrebuje pravilne podatke o prejeti pomoči de minimis.

Z namenom olajšanja izpolnitve izjave št. 6, vam pojasnjujemo, da je SFC sofinanciral projekte po shemi de minimis v navedenem obdobju na naslednjih javnih razpisih:

-         **javnih razpis za sofinanciranje filmskih festivalov v Republiki Sloveniji;**

-         **javni razpis za sofinanciranje kulturno vzgojnih filmskih projektov v Republiki Sloveniji;**

-         **javni razpis za sofinanciranje programov organizirane filmske stroke v Republiki Sloveniji in sofinanciranje digitalizacije slovenske kinematografije**.

SFC je po shemi de minimis sofinanciral tudi **promocijo in distribucijo filmskih projektov**, sprejetih v sofinanciranje na javnih razpisih SFC za sofinanciranje realizacije filmskih projektov, manjšinskih koprodukcij in celovečernih prvencev.

Izjavo št. 6 je torej potrebno izpolniti z vsemi zahtevanimi podatki po shemah de minimis v letih 2015, 2016 in 2017 vključno z morebitno prejeto oziroma zaprošeno pomočjo drugih dajalcev pomoči po drugih veljavnih shemah pomoči de minimis.